San Poło São Paulo 2010 paułisti San Poło o San Pagoło el ze un stao del Brazil ke el se kata inte la parte sud-oriental de el paeze infra el Osèano Atlàntego e el fiume Paranà. I konfini i ze: a nord e nordest ko el stao de Minas Žerais, sempre a nordest ko el stao de Rio de Žaneiro, a est ko el Osèano Atlàntego, a el sud ko el stao de el Paranà e a ovest ko el Mato Groso de el Sud. El stao el konprende 'na strika kostiera piana, interota da ła Baja de Tuti i Santi, e coverta da 'na vejetasion tropegałe. Pi' distante da ła kosta łe se kata ła Sera de el Mar, ła Sera de Mantikeira, e ła Serr de Paranàpiakaba. A el interno el se troa un altopian coverto da sedimenti vulkanegi mezozoici, ke ko i se disgrega i forma el fertiłe siol ełuvial dito "terra rossa". El klima el ze bastansa piovozo e el ze mitegà da ła altesa. San Poło el ga 'na granda produsion agricoła, favoria da klima e abondansa de manodopera. El se koltiva in prevałensa kafé, altri prodoti i ze mais, rizo, ortaji, fruta, koton e tabako. El se pratega el ałevamento bovin e ła bakicoltura. I Se desfruta i zasimenti de zirkonio e apatite. Łe ge ze industrie ałimentari, tesiłi, siderurgege, metałurgege e kimege. 'Na fita rede stradałe e feroviaria ła zonta insieme i prinsipałi sentri de el altopianco ła cavedal e daspò sta ultima ko Santos, porto spesiałizà int'el comerso de i prodoti agricołi e in particołar de el kafè. Int' el 2009 el taso de analfabetizmo el jera de el 4,0%. Intra łe sità pi' inportanti oltre a el kaołogo San Poło de el Brazil, ge ze Guarułos, Kampinas, San Bernardo de el Kanpo, Sant'Andrea e Ozasku. El pì inportante giornal del Braxil.